Reforma Partio de Usono

La Reforma Partio de Usono - angle formale Reform Party of the United States of America (RPUSA), kutime pli mallonge nomata Reform Party USA aŭ Reform Party, estas politika partio en Usono, fondita en 1995 de Ross Perot.

Perot kredis, ke usonanoj seniluziiĝis pri la stato de politikistoj kiel koruptaj kaj nekapablaj trakti esencajn aferojn. Post kiam li ricevis 18,9 procentojn de la popola voĉdono kiel sendependa kandidato en la prezidanta elekto en 1992, li fondis la Reforman Partion kaj prezentis ĝin kiel realan alternativon al respublikanoj kaj demokratoj. Kiel kandidato de la Reforma Partio, Perot gajnis 8,4 procentojn de la popola voĉdono en la prezidanta elekto de 1996. Kvankam li ne ricevis eĉ unu balotan voĉdonon, neniu alia tria aŭ sendependa kandidato poste sukcesis ricevi tiel altan parton de la voĉdono.

La partio nomumis aliajn kandidatojn tra la jaroj, inkluzive de Pat Buchanan kaj Ralph Nader. Ĝia plej signifa venko venis kiam Jesse Ventura estis elektita Guberniestro de Minesoto en 1998, kvankam li forlasis la partion baldaŭ dum sia mandata tempo. Donald Trump estis membro de la Reforma Partio dum sia prezidenta kampanjo en 2000. Ĉirkaŭ la jaro 2000, partiaj bataloj kaj skandaloj kaŭzis gravan malkreskon en la forto de la partio. Komencante kun la malbona montrado de Buchanan en la elekto de 2000, neniu prezidenta kandidato de la Reforma Partio povis kolekti 1 procenton de la populara voĉdono.

Kategorio:Politikaj partioj de Usono
Kategorio:Politikaj partioj fonditaj en 1995